
Retningslinjer for ansøgere 
Hvis du vil ansøge om støtte hos Vesthimmerlands Kulturråd, skal du følge disse retningslinjer: 
 
 
Hvad skal din ansøgning indeholde? 
· Hvad handler arrangementet om? 
Forklar kort, hvad der skal ske, og hvad der gør det særligt. 
 
· Hvem er arrangementet for? 
Beskriv målgruppen – hvem skal deltage, og hvem får glæde af det? 
 
· Hvem står bag? 
Fortæl om arrangørerne og de involverede. 
 
· Hvor meget koster det? 
Lav et budget, der viser, hvordan pengene skal bruges. 
 
 
Hvad lægger Kulturrådet vægt på? 
· Mange skal få glæde af det: Jo flere, der kan deltage, desto bedre. 
 
· Nye idéer er velkomne: Det, der ikke er set før, har større chance for støtte. 
 
· Offentlig adgang: Arrangementet skal være åbent for alle. 
 
· Underskudsgaranti: Du får støtte, hvis der mangler penge, men kun hvis der bliver 
      underskud. 
 
· Ikke afholdt endnu: Du kan kun søge til aktiviteter, der ligger i fremtiden. 
 
· Styrker lokalsamfundet: Dit projekt skal skabe fællesskab og oplevelser for dem, der bor i 
      kommunen. 

· Annonceres bredt: Dit projekt skal nå ud til så mange så muligt. Du kan annoncere på 
      nettet f.eks. KultuNaut,  Oplev Vesthimmerland, Facebook mv. Men husk også de lokale 	aviser samt andre lokale og digitale medier.
 
 
Hvad kan du IKKE søge støtte til – f.eks.:
· Arrangementer, der allerede er afholdt. 
· Daglig drift, sponsorater eller aktiviteter uden for Vesthimmerlands Kommune 
· Mad, drikke, rejser eller udflugter 
· Udgivelse af bøger 
· Politiske eller religiøse aktiviteter 
· Projekter som bygninger, monumenter, eller lignende 
· Aktiviteter, der allerede får støtte fra anden kommunal side
· Aktiviteter hvis formål det er at tjene penge eller generere overskud til andre formål, som 	f.eks. velgørenhed
· Løn, hvis du allerede får driftstilskud eller er en del af kommunen (f.eks. 
      skoler/børnehaver) 
 
Kort sagt: 
Vesthimmerlands Kulturråd støtter idéer, der: 
 
· Gavner mange. 
· Skaber noget nyt. 
· Er åbne for offentligheden. 
· Giver fællesskab og oplevelser i kommunen. 
 
 
Er du klar? Tænk på din idé, og send en enkel og tydelig ansøgning! 

